Kusikusi

Kusikusi ( Arachnida ayllumanta, Araneae hukninmanta) nisqakunaqa wayrata samaq, hank'unillayuqtaq . Pusaq chakiyuqmi, siminkupas (chelicerae) chukchayuqmi chaywan miyunkuta churanku . Yaqa llapanku q'aytunta ruwanku.  Yaqa 53.000 kusikusiq rikch'aqninkuna, 136 ayllukunapas qillqasqaña kanku . 

Kusikusikunaqa llipin hatun hallp'akupi kawsanku, Antartika nisqallapin manaqa kawsankuchu, yaqa llapan chiqankunapitaq tiyanku, aswanqa mana tiyankuchu wayrapi utaq mama quchapi. Yaqa llapan kusikusikunaqa hap'ikuqmi kanku, hinallataqmi yaqa llipinku kurukunata mikhunku . Ashkha imaymana uywankuta hap'inku. Wakinqa panpa ukhukunapi pakakunku, chaymantan phawaylla lluqsispa chayninta puriq kuruchata hap'inku. Wakintaq q'aytunwan ‘llikakunata’ ruwanqaku, puriq kurukunaman wikch’ukunanpaq. Utaq lluqsispalla maqanakuyta qallarinku. Wakinqa allin p'ytaqkuna kanku.